
ROMANIA

JUDETUL NEAMT

COMUNA CRACAOANI
C O N S I L I U L   L O C A L

 H O T Ă R Â R E

Nr.6.din 22 ianuarie 2019
pentru aprobarea Regulamentului de organizare şi funcţionare  a Serviciului public de asistenţă socială  
        Consiliul local al comunei Cracaoani,
       Având în vedere :

       - prevederile art. 36 alin. 2) , lit.d) şi alin. 6) lit. a) pct. 2 ) din Legea nr. 215/2001, a administraţiei publice locale , republicată ;
       -Anexa nr. 3 la Hotararea de Guvern nr. 797/2017 pentru aprobarea regulamentelor-cadru de organizare si functionare a serviciilor publice de asistenta sociala si a structurii orientative de personal, de catre serviciile publice  de asistenta sociala; 
    - expunerea de motive a primarului comunei inregistrata la nr. 506/2019, 

    - raportul de avizare întocmit de compartimentul de specialitate cu nr. 507/2019
     - rapoartele de avizare întocmite de comisiile de specialitate  ale Consiliului local ;
      In temeiul  art. 45 alin. 2) şi art. 115 alin.(1) lit.b din Legea administraţiei publice locale nr. 215/2001 , republicată cu modificările şi completările ulterioare;

H O T Ă R Ă Ş T E :

                Art.1 Se aprobă Regulamentul de organizare şi funcţionare a Serviciului public de asistenţă socială din cadrul Primăriei comunei Cracaoani  , prevăzut în anexa nr. 1 , care face parte integrantă din prezenta hotărâre . 

              Art.2 (1) Serviciul public de asistenţă socială din cadrul Primăriei Cracaoani funcţionează fără personalitate juridică .

                        (2) Finanţarea serviciului public de asistenţă socială se asigură din bugetul local şi din bugetul de stat, în conformitate cu legislaţia în vigoare.
                        (3) Finanţarea activităţilor de asistenţă socială se poate asigura şi din alte surse prevăzute de <LLNK 12001   705 10 202  53 40>art. 53 alin. (2) din Legea nr. 705/2001.
               Art.3  Secretarul comunei,va transmite prezenta hotărâre persoanelor şi autorităţilor interesate 
            PRESEDINTE DE SEDINTA,                                                  CONTRASEMNEAZA,                                                                                    
            ADASCALULUI     COSTEL                                           secretar, URSACHE  FLORIN
Nr.____
din 30.04.2012

CONSILIUL LOCAL 

COMUNA GRUMAZESTI                                           



    Anexa nr.1 la H.C.L.     

                                                                                                   



 nr.   ____30.04.2012
REGULAMENT DE ORGANIZARE  SI  FUNCTIONARE  A SERVICIULUI PUBLIC DE ASISTENTA SOCIALA DIN  CADRUL PRIMARIEI  GRUMAZESTI
CAPITOLUL  I

DISPOZITII  GENERALE

                Art. 1. Serviciul   Public de asistenta Sociala din cadrul primariei  Grumazesti  se  organizeaza  si  functioneaza  potrivit  prevederilor  Legii  nr. 705/2001  privind  sistemul  national  de  asistenta  sociala  si  a  H.G.R.  nr.  90/2003, privind   aprobarea  Regulamentului  cadru  de  organizare  si  functionare  a  Serviciului  Public  de  Asistenta  Sociala, modificat  prin  HG  1007/2005  pentru  aprobarea  Nomenclatorului  institutiilor  de  asistenta  sociala  si  a  structurilor  orientative  de  personal, a  Regulamentului  cadru  de  organizare  si  functionare  a  institutiilor  de  asistenta  sociala, precum  si  a  Normelor  metodologice  de  aplicare  a  prevederilor  OG  nr. 68/2003, privind  serviciile  sociale.

                Art.2. Serviciul   Public de asistenta Sociala   al  comunei  Grumazesti   este  un  serviciu  public, fara  personalitate  juridica, in  subordinea  directa  a  Consiliului  Local al  comunei  Grumazesti, realizand  masurile  de  asistenta  sociala in  domeniul  protectiei  copilului, familiei, persoanelor  singure, persoanelor  varstnice,  persoanelor  cu  handicap,  precum  si  altor  personae  aflate  in  situatie  de  nevoie.

CAPITOLUL II

CONDUCEREA SI CONTROLUL

                Art. 3(1) Primarul conduce şi controlează Serviciul public de asistenta sociala .

                         (2) Primarul poate delega, prin dispoziţie, unele atribuţii, conform legii, secretarului. 

                 Art. 4. Activitatea Serviciului este coordonată de către Secretarul comunei, conform prevederilor Legii administraţiei publice locale. 

                  Art. 5. Organigrama, statul de funcţii şi numărul de personal se aprobă de către Consiliul Local, prin hotărâre, la propunerea Primarului. 

                    Art.6. Angajarea personalului se face de către Primar, prin dispoziţie, ca urmare a promovării concursului . 

                     Art.7. Salarizarea personalului se stabileste potrivit legislaţiei în vigoare aplicabilă personalului contractual din sectorul bugetar.

                  Art.8. Prezentul  regulament stabileste  procedura  de  desfasurare  a  activitatii  Serviciul   Public de asistenta Sociala    din  cadrul  comunei Grumazesti, cu  personal  de  specialitate  din  cadrul  aparatului  propriu  al  Consiliului  Local al  comunei  Grumazesti   si  personal   contractual.

CAPITOLUL III 

OBIECTUL DE ACTIVITATE

                  Art.9. Obiectul serviciului îl constituie acordarea de servicii sociale cu caracter primar şi specializate menite să asigure prevenirea, limitarea sau înlăturarea efectelor temporare sau permanente ale situaţiilor de risc din domeniul protecţiei copilului, familiei, persoanelor singure, persoanelor vârstnice, persoanelor cu handicap, precum şi a oricăror persoane aflate în nevoie ce pot genera marginalizarea sau excluderea socială. 

Serviciile cu caracter primar constau în:

    a) activităţi de identificare a nevoii sociale individuale, familiale şi de grup;

    b) activităţi de informare cu privire la drepturi şi obligaţii specifice;

    c) măsuri şi acţiuni de conştientizare şi sensibilizare socială;

    d) măsuri şi acţiuni de urgenţă în vederea reducerii efectelor situaţiilor de criză;

    e) măsuri şi acţiuni de sprijin în vederea menţinerii în comunitate a persoanelor în dificultate;

    f) activităţi şi servicii de consiliere;

    g) măsuri şi activităţi de organizare şi dezvoltare comunitară în plan social pentru încurajarea participării şi solidarităţii sociale;

    h) orice alte măsuri şi acţiuni care au drept scop prevenirea sau limitarea unor situaţii de dificultate ori vulnerabilitate, care pot duce la marginalizare sau excluziune socială. 

Serviciile sociale specializate se asigură în parteneriat cu Directia Generala de Asistenţă Socială Judeţeana Neamt , alte servicii publice specializate la nivel judeţean sau local, instituţii publice care au constituite compartimente de asistenţă socială şi furnizorii privaţi de servicii sociale. Acestea au drept scop menţinerea, refacerea sau dezvoltarea capacităţilor individuale pentru depăşirea unei situaţii de nevoie socială constând în:

    a) recuperare şi reabilitare;

    b) suport si asistenţă pentru familiile şi copiii aflaţi în dificultate;

    c) educaţie informală extracurriculară pentru copii şi adulţi, în funcţie de nevoia fiecărei categorii;

    d) asistenţă şi suport pentru persoanele vârstnice, inclusiv pentru persoanele vârstnice dependente;

    e) asistenţă şi suport pentru toate categoriile de persoane aflate în nevoie socială

    f)  sprijin şi orientare pentru integrarea, readaptarea si reeducarea profesională;

    g) îngrijire social-medicală pentru persoanele aflate în dificultate, inclusiv paleative pentru persoanele aflate în fazele terminale ale unor boli;

    h) mediere socială;

    i) consiliere în cadru instituţionalizat, în centre de informare şi consiliere;

    j) orice alte măsuri şi acţiuni care au drept scop menţinerea, refacerea sau dezvoltarea capacităţilor individuale pentru depăşirea unei situaţii de nevoie socială.

                Art.10. Serviciul are responsabilitatea creării, menţinerii si dezvoltării serviciilor sociale cu caracter primar, în funcţie de nevoile sociale identificate, cu scopul prioritar de susţinere a functionalităţii sociale a persoanei în mediul propriu de viaţa, familial si comunitar.

               Art. 11 Serviciul   Public de asistenta Sociala  acţionează permanent în vederea îndeplinirii în mod corespunzător a atribuţiilor ce-i revin din legi, ordonanţe, hotărâri, ordine, dispoziţii. 

                 Art. 12 În problemele de specialitate Serviciul   Public de asistenta Sociala  propune, în conformitate cu procedura legală, proiecte de hotărâri şi dispoziţii şi întocmeşte rapoarte şi referate de specialitate în vederea supunerii spre aprobare autorităţilor locale competente. 

CAPITOLUL  IV

PRINCIPII  CARE  STAU  LA  BAZA  FUNCTIONARII  

SERVICIULUI PUBLIC DE ASISTENTA SOCIALA

               Art.13. Principiile si valorile care stau la baza furnizarii serviciilor sociale sunt:

    a) solidaritatea sociala;

    b) unicitatea persoanei;

    c) libertatea de a alege serviciul social in functie de nevoia sociala;

    d) egalitatea de sanse si nediscriminarea in accesul la serviciile sociale si in furnizarea serviciilor sociale;

    e) participarea beneficiarilor la intregul proces de furnizare a serviciilor sociale;

    f) transparenta si responsabilitate publica in acordarea serviciilor sociale;

    g) proximitate in furnizarea serviciilor sociale;

    h) complementaritate si abordare integrata in furnizarea serviciilor sociale;

    j) concurenta si competitivitate in furnizarea serviciilor sociale;

    i) confidentialitate;

    k) parteneriat intre partile implicate in procesul de furnizare a serviciilor sociale si beneficiarii acestora.

CAPITOLUL  V

 FUNCTIONAREA  SERVICIULUI  PUBLIC DE ASISTENTA  SOCIALA  AL  COMUNEI GRUMAZESTI  , JUDETUL  NEAMT
                  Art.14. In  exercitarea  atributiilor  prevazute  de  legislatia  in  vigoare, SERVICIUL PUBLIC DE  ASISTENTA  SOCIALA   al  comunei  Grumazesti  desfasoara  activitati  in  urmatoarele  domenii:

(A) In  domeniul  protectiei  copilului:

1) Monitorizeaza  si  analizeaza  situatia  copiilor din  comuna  Grumazesti,  respectarea  si  realizarea  drepturilor  lor,  asigura  centralizarea  si  sintetizarea  acestor  date  si  informatii;

2) Identifica  copiii  aflati  in  stare  de  dificultate, elaboreaza  documentatia  pentru  stabilirea masurilor  speciale  de  protectie  a  acestora  si  sustine  in  fata  organelor  competente  masurile  de  protectie  propuse;

3) Realizeaza  si  sprijina  activitatea  de  prevenire  a  abandonului  copilului;

4) Exercita  dreptul  de  a  reprezenta  copilul si  de  a  administra  bunurile acestuia, in  situatiile  si  in  conditiile  prevazute  de  lege;

5) Organizeaza  si  sustine  dezvoltarea  de  servicii  alternative  de  tip  familial;

6) Identifica,  evalueaza si  acorda  sprijin  material  si  financiar  familiilor  cu  copii  in  intretinere ; 

7) Asigura  consiliere  si  informare familiilor  cu  copii  in  intretinere asupra  drepturilor  si  obligatiilor  acestora, asupra  drepturilor  copilului, asupra  serviciilor  disponibile  pe  plan  local, asupra  institutiilor  speciale ;

8) Asigura  si  urmareste  aplicarea  masurilor  educative  stabilite  de  organele  competente  entru  copilul  care  a  savarsit  o fapta  prevazuta  de  legea  penala, dar  care  nu  raspunde  penal ;
9) Asigura  si  urmareste  aplicarea  masurilor  de  prevenire  si  combatere  a  consumului  de  alcool  si  droguri,  precum  si  a  comportamentului  delincvent ;
10) Colaboreaza  cu  serviciile  publice  descentralizate  ale  ministerelor  si  a  celorlalte  organe de  specialitate  ale  administratiei  publice  centrale in  vederea identificarii  situatiilor  deosebite  care  apar  in  activitatea  de  protectie  a  copilului, a  cauzelor  aaritiei  acestor  situatii  si  a  stabilirii  masurilor  pentru  imbunatatirea  acestei  activitati ;

11) Realizeaza  parteneriate  si  colaboreaza  cu  organizatiile  neguvernamentale  si  cu  reprezentatntii  societatii  civile  in  vederea  dezvoltarii  si  sustinerii  masurilor  de  protectie  a  copilului ;

12) Asigura  relationarea  cu  diverse  servicii  specializate ;

13) Sprijina  accesul  in  institutiile  de  asistenta  sociala  destinate  copilului  sau  mamei si  copilului  si  evalueaza  modul  in  care  sunt  respectate  drepturile  acestora ;

14) Asigura  realizarea  activitatilor  in  domeniul  asistentei  sociale,  in  conformitate  cu responsabilitatile  ce  ii  revin,  stabilite  de  legislatia  in  vigoare;

15) Intocmeste  anchete  sociale  pentru  reevaluarea  situatiei  minorilor  aflati  in  centrele  de  plasament  si  in  plasament  familial ;

16) Intocmeste  plan  de  servicii  privind  prevenirea  abandonului  familiar  si  scolar ;

17) Intocmeste  dosarele  pentru  instituirea  masurilor  de  protectie ;

18) Intocmeste  anchete  sociale  pentru  declararea  abandonului  si  adoptii(pentru  minorii  aflati  in  institutiile  de  ocrotire  si  pentru  toti  cei  care  au  domiciliul  in  raza  administrativ  teritoriala  a  comunei  ) ;

19) Intocmeste  anchete  sociale  pentru  incredintarea  minorilor  in  cazul  desfacerii  casatoriei  prin  divort ;

20) Intocmeste  anchete  sociale  solicitate  de  Politie, instante  judecatoresti  sau  de  alte  institutii  sau  autoritati, pentru  delincventii  minori  sau  in  alte  cazuri cu  minori ;

21) Intocmeste  anchete  sociale  ppentru  reorientari  scolare ale  elevilor  cu  probleme  de  integrare  in  societate,  tulburari  de  comportament, retardati, etc ;

22) Intocmeste  anchete  sociale ppentru  obtinerea  burselor  scolare  de  catre  elevii  care  beneficiaza  de  aceasta  forma  de  protectie  sociala, conform  legii  si  pentru  obtinerea  burselor  medicale ;

23) Intocmeste  anchete  sociale  pentru  minorii  cu  handicap ;

24) Intocmeste  referate  de  ancheta  sociala  pentru  instituirea  curatelei  si  redacteaza  dispozitiile  de  curatela ;

25) Intocmeste  anchete  sociale pentru  minorii  care  revin  in  familie,  in  temeiul  legislatiei  familiei ;

26) Inregistreaza  in  Registrul  Unic  de  evidenta  a  minorilor  aflati  in  dificultate, Hotararile  Comisiei  Judetene pentru  protectia  copilului ;

27) Inregistreaza  in  registrul  unic  de  evidenta hotararile  Comisiei  judetene  pentru  protectia  copilului privind  minorii  cu  handicap ;

28) Intocmeste  lucrarile  necesare pentru  instituirea  curatelei, actiunilor  de  decadere  din  drepturile  parintesti sau  redarea  acestor  drepturi, precum  si  punerii  sub  interdictie,  controleaza  felul  in  care  curatorii  isi  indeplinesc  indatoririle  privitoare  la  minori  si  la  persoanele  majore;
(B) In  domeniul  protectiei  sociale  a  persoanelor  majore  cu  handicap

1) Intocmeste  anchete  sociale  pentru  persoanele  cu  handicap;

2) Intocmeste  anchete  sociale  pentru  internarea  in  centrele  de  asistenta  sociala si  ingrijire(camine  pentru  persoane  varstnice) sau  centre  de  recuperare(bolnavi  psihici) ;

3) Ofera asistenta  persoanelor  cu  handicap  pentru  intocmirea  documentatiei  necesare  obtinerii  unui  grad  de  invaliditate  si  a  drepturilor  conexe ;

4) Redacteaza  dispozitiile  privind  instituirea  curatelei si  referatele  de  ancheta  sociala in  acest  scop ;

5) Intocmeste  anchete  sociale  pentru  verificarea  asistentilor  personali ai  persoanelor cu  handicap  grav ;

6) Intocmeste  anchete  sociale  solicitate  de  diverse  autoritati  sau  persoane, pentru  ajutoare  materiale  diverse  cum  ar  fi : ajutoare  banesti,  combustibili, ajutoare  de  urgenta, in  vederea  inhumarii  persoanelor fara  apartinatori ;

( C ) In  vederea  obtinerii  prestatiilor  sociale(alocatii  de  stat, alocatii  pentru  copii  nou-nascuti, trusou  bebe, alocatii  complementare si  de  sustinere  pentru  familiile  monoparentale, ajutor  pentru  consituirea  familiei, etc.) :
a) alocatii  de  stat :

1) preia  cererile si  intocmeste dosarele  pentru  acordarea  alocatiilor de stat ; 

2) tine  evidenta in  registre  speciale a  cererilor de  acordare  a  alocatiilor  de  stat;

3) intocmeste  si  trimite  lunar la  Agentia Judeteana pentru Plati si Inspectie Sociala  borderoul  pentru  alocatiile acordate  insotit de  cererile  titularilor;

b) alocatii  pentru  copii  nou-nascuti :

1) preia  cererile  de  acordare, actele  doveditoare  si  verifica  legalitatea  acestora ;  

2) tine  evidenta  in  registrul  special  a  cererilor pentru  acordarea  alocatiilor  pentru  copii  nou-nascuti ;

3) redacteaza  dispozitii  privind  acordarea  alocatiilor  pentru  copii  nou-nascuti;

4) intocmeste  si  comunica  lunar  Agentia Judeteana pentru Plati si Inspectie Sociala  Neamt  borderoul  cu  dispozitiile  privind  acordarea  alocatiilor  pentru  copii  nou-nascuti;

c)  alocatii  complementare  si  de  sustinere

1) preia  actele  si  intocmeste  dosarele  in  vederea  obtinerii  acestor  alocatii ;

2) efectueaza  anchetele  sociale  pentru  obtinerea  acestor  alocatii ;

3) redacteaza  dispozitiile  primarului  privind  acordarea  , modificarea, respingerea  si  incetarea  alocatiilor  mentionate  anterior ;

4) intocmeste  si  comunica  lunar borderoul,  impreuna  cu  cererile  si  dispozitiile  primarului, la  Agentia Judeteana pentru Plati si Inspectie Sociala    Neamt ;

5) inregistreaza  dosarele  de  alocatii  complementare  si  de  sustinere  in  registrele  speciale  tinute  in  acest  scop ;

(D) In  vederea  obtinerii  ajutorului  social(venitul  minim  garantat):

1) preia  cererile, actele  doveditoare  si  verifica  legalitatea  acestora;

2) efectueaza  anchete  sociale  pentru  acordarea  acestui  ajutor;

3) tine  evidenta  in  registrul  special a  cererilor pentru  acordarea ajutorului  social;

4) redacteaza  dispozitii  privind  acordarea, modificarea, respingerea, suspendarea,  recuperarea sumelor  incasate  necuvenit cu  titlu  de ajutor  social sau  incetarea  acestui  ajutor;

5) comunica  lunar  la  Agentia Judeteana pentru Plati si Inspectie Sociala    Neamt 

6)  raportul  statistic privind  acordarea  acestui  ajutor;

7) intocmeste  lunar  stat  de  plata privind  plata  ajutorului  social  in  baza  pontajelor efectuate;

8) tine  evidenta  lucrarilor  efectuate  de  catre  beneficiarii  acestui  ajutor  si  intocmeste  lunar  Situatia  de  lucrari (programul  de  actiuni  planificate  si  realizate)
               E) In  domeniul  finantarii  asistentei  sociale:

1) elaboreaza  si  fundamenteaza  propunerea  de  buget  pentru  finantarea  masurilor de  asistenta  sociala;

2) pregateste  documentatia  necesara  in  vederea  stabilirii  dreptului  la  prestatiile  si  serviciile  de  asistenta  sociala;

3) comunica  Agentiei Judetene pentru Plati si Inspectii Sociale  numarul  de  beneficiar de  asistenta  sociala  si  sumele  cheltuite  cu  aceasta  destinatie,  potrivit  prevederilor  legislatiei  in  vigoare, precum  si  altor  autoritati  centrale  cu  competente  in  implementarea  strategiilor  din  domeniul  asistentei  sociale .

CAPITOLUL  VI

DISPOZITII  FINALE

               Art.15. Anchetele sociale efectuate conform prevederilor legale persoanelor sau familiilor care solicita acordarea de prestatii sociale la primaria Grumazesti   ,se vor efectua de catre o comisie formata din personalul contractual si functionarii publici de executie din cadrul Servicului public de asistenta sociala din aparatul de specialitate al primarului .

               Art. 16 . Prevederile  prezentului  regulament se  completeaza  cu  alte  dispozitii  cuprinse  in  acte  normative  specifice  in  vigoare sau  care  apar  dupa  adoptarea  acestuia.

                Art.17. Personalul  din  cadrul SERVICIULUI DE ASISTENTA  SOCIALA  al  primariei Grumazesti  , indiferent  de  functia  pe  care  o  ocupa, este  obligat  sa  cunoasca si sa aplice  prevederile  prezentului  Regulament si sa-si desfasoare activitatea dupa  CODUL  ETIC AL PERSONALULUI CARE OFERĂ SERVICII SOCIALE .

               Art. 18. Prezentul Regulament a fost aprobat în şedinţa Consiliului Local al comunei Grumazesti     din data de ___________..

